માનવમિત્ર, સુરત : આજે સુરતમાં પાસના ચાર આંદોલનકારીઓને મુક્ત કરવામાં આવતા પાસ દ્વારા સ્વાગત કાર્યક્રમ યોજવાનું નક્કી કરવામાં આવ્યું છે. આ કાર્યકરોમાં પાટીદાર અનામત આંદોલન સમિતિના ચંદ્રેશ કાકડિયા, મૌલિક નસિત, જીગ્નેશ વઘાસિયા અને રૂષિક દેસાઈનો સમાવેશ થાય છે. પાસ દ્વારા યોજવામાં આવેલ આ કાર્યક્રમમાં હાર્દિક પટેલ ઉપસ્થિત રહેશે. આ ઉપરાંત જીગ્નેશ મેવાણી પણ ઉપસ્થિત રહેવાનાં હોવાનું પણ સુત્રો જણાવી રહ્યાં છે.